| Perdiz moura |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Galliformes |
| Familia: | Phasianidae |
| Subfamilia: | Perdicinae |
| Xénero: | *Alectoris* |
| Especie: | ***A. barbara*** |

 |
| Nome binomial |
| '**Alectoris barbara'**(Bonnaterre, 1791) |

*Alectoris barbara*
A **perdiz moura** (*Alectoris barbara*) é unha ave da familia dos faisánidos (Phasianidae), autóctona do norte de África.

Descrición
----------

Están moi emparentadas coa perdiz (*Alectoris rufa*), da que as diferencian o deseño da cabeza e da gorxa Teñen aspecto gordecho e arredondado e miden entre 33 e 36 cm. de lonxitude. A parte superior do corpo é castaña agrisada, o peito gris e o ventre da cor do ante. A cara é gris clara e teñen unha zona ampla de cor castaña avermellada na zona do colo. Os flancos son brancos con vetas castañas avermelladas.

Distribución e hábitat
----------------------

É unha perdiz nativa do norte de África e, segundo algunhas opinións, de Xibraltar e as illas Canarias, aínda que a súa presenza nestas últimas rexións é se cadra máis axiña consecuencia de introducións antigas. No norte de África espállanse dende a beira norte do Sáhara ata o noroeste de Exipto e Marrocos. Nas Canarias (Sb. *Alectoris barbara koenigi* viven en Fuerteventura Tenerife, Lanzarote e a illa da Gomera. Foi introducida en Portugal e Madeira, aínda que non hai rexistros recentes da súa presenza nesta illa. Dentro deste ámbito de distribución distínguense catro subespecies.

Son aves de terras secas e abertas, a miúdo en zonas de outeiros, pero a súa capacidade de adaptación permítelles vivir en terras de cultivo, estepas de euforbiáceas, bosques de eucaliptos e en montañas ata ó límite das neves..

Bioloxía e costumes
-------------------

Aliméntanse de sementes e algúns insectos. Fan o niño nunha depresión do chan. Poñen entre 10 e 14 ovos con pencas castañas avermelladas. O período de incubación é duns 25 días. Os polos adoitan ficar cabo dos pais ata que comeza a seguinte época reprodutora.

Notas
-----

1. ↑  BirdLife International (2012). "*Alectoris barbara*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 2013/11/26.
2. ↑  "The Gibraltar Bird List: Bird species observed in or from the territory of Gibraltar". Gibraltar Ornithological & Natural History Society. Consultado o 2007-07-24.
3. ↑  Martín Gómez, Pedro; Cardona Sosa, Antonio. *Aves de las zonas bajas*. *mdc.ulpgc.es* (Cabildo Insular de Fuerteventura). p. 55. Arquivado dende o orixinal o 10 de xullo de 2019. Consultado o 2019-07-10.

Véxase tamén
------------

### Bibliografía

* Heinz-Sigurd Raethel; *Wachteln, Rebühner, Steinhühner, Frankoline und Verwandte*, Verlagshaus Reutlingen, Reutlingen 1996, ISBN 3-88627-155-2

### Ligazóns externas

* *Alectoris barbara* na "Lista vermella de especies ameazadas" da IUCN

|  |  |
| --- | --- |
| Identificadores taxonómicos | 
* Avibase: D44B2846BB2436A7
* BirdLife: 22678707
* eBird: barpar2
* EUNIS: 856
* FE: 96440
* FE-New: ID
* GBIF: 2474045
* iNaturalist: 871
* IRMNG: 10195579
* ITIS: 175909
* IUCN: 22678707
* NBN: NHMSYS0000532727
* NCBI: 40177
* TAXREF: 2978
* Xeno-canto: Alectoris-barbara

 |

|  |  |
| --- | --- |
| Identificadores | 
* UMLS: C1008693

 |